b'\n_START_ARTICLE_\nMed gorami\n_START_SECTION_\nMoj sin\n_START_PARAGRAPH_\nAnton Kimovec je bil reven kmet, ki je bil poro\xc4\x8den z alkoholi\xc4\x8darko. Ta \xc5\xbeenska je hitro umrla, vendar mu je zapustila sina Ton\xc4\x8dka. Anton se je odlo\xc4\x8dil, da njegov sin ne bo imel takega \xc5\xbeivljenja kot ga ima on in ga poslal v \xc5\xa1olo v Ljubljano. Tam je Ton\xc4\x8dek \xc5\xbeivel pri fran\xc4\x8di\xc5\xa1kanih in bil sila priden u\xc4\x8denec. Vendar je za njegovo \xc5\xa1olanje o\xc4\x8de Anton prodal svojo hi\xc5\xa1o in zemljo. Govoril je, da mu bo sin to popla\xc4\x8dal. Sin je nekje v Nem\xc4\x8diji postal velik gospod, vendar njegov o\xc4\x8de dolgo ni sli\xc5\xa1al ni\xc4\x8d o njem. Nekega dne pa je sin pri\xc5\xa1el in o\xc4\x8detu izro\xc4\x8dil nekaj denarja in nato od\xc5\xa1el. O\xc4\x8de je s tem denarjem nekaj \xc4\x8dasa dobro \xc5\xbeivel, nato pa zbolel in brez \xc5\xbeive\xc5\xbea umiral. Pisali so sinu, vendar ta ni poslal denarja, temve\xc4\x8d je napisal da vsakemu pride \xc4\x8das da umre. Anton je umrl v mukah in vedenju da je njegov sin nehvale\xc5\xbeen.\n_START_SECTION_\nHolekova Ne\xc5\xbeika\n_START_PARAGRAPH_\nHolekova Ne\xc5\xbeika je bilo lepo kme\xc4\x8dko dekle, ki se je zaljubilo v me\xc5\xa1\xc4\x8dana Erazma. Za Ne\xc5\xbeiko so gledali vsi mladi mo\xc5\xa1ki v vasi in \xc5\xa1e najbolj Gabr\xc4\x8dev Tone.  Erazem je nekaj \xc4\x8dasa prihajal k njej v vas. Nekega ve\xc4\x8dera na plesu je plesal z njo, to pa ni bilo nikomur v\xc5\xa1e\xc4\x8d. Tisto no\xc4\x8d se je Gabr\xc4\x8dev Tone tako napil, da je haluciniral in utopil se je v reki. Erazem je od\xc5\xa1el v mesto in \xc4\x8dez nekaj \xc4\x8dasa pri\xc5\xa1el nazaj s fino me\xc5\xa1\xc4\x8dansko damo. Takrat se je Ne\xc5\xbeika u\xc5\xbealostila in zbe\xc5\xbeala dale\xc4\x8d stran in si rekla, da ga nikoli ve\xc4\x8d ne \xc5\xbeeli videti. \xc4\x8cez nekaj \xc4\x8dasa je Erazem zopet pri\xc5\xa1el v vas. \xc5\xa0el je k Ne\xc5\xbeiki, jo nau\xc4\x8dil vseh stvari, ki jih morajo fini me\xc5\xa1\xc4\x8danski ljudje znati, dal ji je tudi lepo obleko in se z njo v velikem, me\xc5\xa1\xc4\x8danskem slogu poro\xc4\x8dil.\n_START_SECTION_\nTr\xc5\xbea\xc4\x8dan\n_START_PARAGRAPH_\nTa \xc4\x8drtica pripoveduje o fantu Toma\xc5\xbeu, ki ga je njegov grdi in pretepa\xc5\xa1ki kru\xc5\xa1ni o\xc4\x8de Vrbarjev Matev\xc5\xbe posvojil v Trstu, kako je fanta doma pretepal in izstradal, ko je dobil brata. Pisatelj nam tudi prika\xc5\xbee, kako dvoli\xc4\x8dni smo ljudje in kako se odzovemo na nasilje v dru\xc5\xbeini. Vse je skrbelo za malega Toma\xc5\xbeka, a nih\xc4\x8de mu ni upal, znal ali hotel pomagati._NEWLINE_Vrbarjev Matev\xc5\xbe je bil najbolj hudoben \xc4\x8dlovek v vasi. Ko je hotel Martina zabosti mu je ta odsekal desno uho in je zato imel te\xc5\xbeavo pri izbiri \xc5\xbeene. Poro\xc4\x8dil se je z Maru\xc5\xa1o, ki pa ni bila kaj prida gospodinja in jo je ve\xc4\x8dkrat zaradi tega tudi pretepel. Odlo\xc4\x8dil se je da, bo posvojil otroka iz tr\xc5\xbea\xc5\xa1ke siroti\xc5\xa1nice. Posvojenega otroka je imel rad, dokler ni dobil svojega otroka. Takrat je skrbel samo za Tin\xc4\x8deka in ni\xc4\x8d ve\xc4\x8d za Toma\xc5\xbea, ki je bil posvojen. Toma\xc5\xbea je ve\xc4\x8dkrat na dan pretepel in ni mu dal zadosti hrane. Najedel se je samo takrat, ko je \xc5\xa1el z Matev\xc5\xbeem po denar k \xc5\xbeupniku. Spomladi se je Toma\xc5\xbeu \xc5\xbee videlo, da je njegovo \xc5\xbeivljenje pri koncu, vendar mu nih\xc4\x8de ni \xc5\xbeelel pomagati. Dan pred njegovo smrtjo mu je Ivan podaril hru\xc5\xa1ko, ki jo je z veseljem snedel, vendar je Matev\xc5\xbe \xc5\xbee bil na poti, da ga bo naklestil. Tisti trenutek pa je Matev\xc5\xbea pretepel Korel, vendar so vsi dejali, da niso ni\xc4\x8d videli in sli\xc5\xa1ali in zato ga Matev\xc5\xbe ni mogel to\xc5\xbeiti.\n_START_SECTION_\nMiha Kovarjev\n_START_PARAGRAPH_\nMiha Kovarjev je bil alkoholik, ki je bil kar precej \xc4\x8dasa nazaj hlapec pri pode\xc5\xbeelskem duhovniku Andreju. Ta duhovnik je imel brata, ki je bil sodnik in imel je prelepo mlado h\xc4\x8derko. H\xc4\x8derka je bila na po\xc4\x8ditnicah pri stricu. Tam se je kratko\xc4\x8dasila z Mihom, ta pa se je vanjo zaljubil. Nekega dne je duhovnik Andrej povedal Mihi, da gresta na poroko in naj vpre\xc5\xbee konje. Ta je razmi\xc5\xa1ljal kdo je koga zasnubil in kdo se bo poro\xc4\x8dil. Na koncu je v cerkvi ugotovil, da se je z nekim mladeni\xc4\x8dem poro\xc4\x8dila prelepa deklica, ki je bila na po\xc4\x8ditnicah pri gospodu. Ta deklica je bila tista, s katero se je zabaval med po\xc4\x8ditnicami. Tisti dan se je v mestu zelo napil in v tak\xc5\xa1nem stanju ga je na\xc5\xa1el duhovnik Andrej. Takoj ga je odpustil in ga nagnal iz cerkve. Miha pa je pil in pil in za pija\xc4\x8do zapravil vso imetje, ki ga je prislu\xc5\xbeil in dobil po star\xc5\xa1ih. Ko je ostal brez zadnjega dinarja je raztrgan in obubo\xc5\xbean hodil po vasi in prosja\xc4\x8dil. Nekega dne je ponovno videl na dvoru h\xc4\x8der tiste zenske in zaklical, da je spet pri\xc5\xa1la sem srca tret. \xc5\xa0e isti dan je med spanjem na kozolcu zaradi mrazu umrl.\n_START_SECTION_\nKobiljekar\n_START_PARAGRAPH_\nNace Kobiljekar je bil bogat kmet, katerega je nekega dne va\xc5\xa1ki u\xc4\x8ditelj poimenoval gospod. Ta se je zamislil in naro\xc4\x8dil u\xc4\x8ditelju, naj ga nau\xc4\x8di pisati. U\xc4\x8ditelj ga je u\xc4\x8dil pisati, zato pa mu je Kobiljekar brezpla\xc4\x8dno, v zameno za znanje, dajal pija\xc4\x8do in hrano. Kobiljekar je imel veliko hi\xc5\xa1o, dvori\xc5\xa1\xc4\x8de, ogromno \xc5\xbeivine, denarja je imel toliko, da ga je celo posojal. Ljudje so imeli pri Kobiljekarjevem An\xc5\xbeetu dolgove, ki pa jih je vsako leto prelo\xc5\xbeil na naslednje leto, saj so se mu ljudlje smilili in je imel denarja zadosti. _NEWLINE_Toda nekega dne je njegov sosed Lovri\xc4\x8dek umrl in vse njegovo premo\xc5\xbeenje je podedoval njegov sin Grega. Grega je bil prebrisan, denar je slu\xc5\xbeil s tem, da je prekup\xc4\x8deval z ovcami in kozami. Na posesti, ki jo je podedoval po o\xc4\x8detu, je bil ko\xc5\xa1\xc4\x8dek zemlje, ki ga je Kobiljekar smatral za svojega in tam si je postavil drva. Nekega dne je med novima sosedoma pri\xc5\xa1lo do spora zaradi tega mejnega ko\xc5\xa1\xc4\x8dka zemlji\xc5\xa1\xc4\x8da. _NEWLINE_Kobiljekar je v jezi vrgel kamen Gregu v glavo in ta ga je to\xc5\xbeil. Kobiljekar je bil obsojen na mesec dni zapora in pla\xc4\x8dati je moral visoko kazen za prizadejano bole\xc4\x8dino. Tisto leto je Nace Kobiljekar terjal dolgove sova\xc5\xa1\xc4\x8danov, saj jim je zameril, da so na sodi\xc5\xa1\xc4\x8du dali prav Gregu. Ko se je Kobiljekar vrnil v doma\xc4\x8di kraj, je sli\xc5\xa1al Grega grdo govoriti o njemu, zato ga je to\xc5\xbeil nazaj. Grega je Kobiljekarja na sodi\xc5\xa1\xc4\x8du poni\xc5\xbeal, saj je povedal vse dru\xc5\xbeinske skrivnosti. Kobiljekarjeva to\xc5\xbeba ni bila uspe\xc5\xa1na.  Nace Kobiljekar je zaradi stro\xc5\xa1kov in dolga, ki ga je imel z Gregom, moral prodati vso \xc5\xbeivino, kmalu so ljudje opazili, da morajo njegovi otroci delati, \xc5\xbeena jih je prav tako pomagala pre\xc5\xbeivljati in z bera\xc4\x8denjem slu\xc5\xbeila denar, sam Nace pa je pijan\xc4\x8deval do smrti.\n_START_SECTION_\nKako se mi \xc5\xbeenimo\n_START_PARAGRAPH_\nKobalov Toma je bil fant, ki je imel dobre star\xc5\xa1e. Odlo\xc4\x8dil se je, da se bo poro\xc4\x8dil in za nevesto si je izbral Primo\xc5\xbeevo Reziko. Vedno, ko pa jo je sre\xc4\x8dal ga je zapustil pogum, da bi jo zasnubil. Nekega poletnega dne se je napil in takrat ji je vse to povedal. Rezika se je strinjala o poroki. Toda naslednji dan so mu star\xc5\xa1i doma oznanili, da bo \xc5\xa1e isti dan \xc5\xa1el k Zakobiljekarjevi Franici iz sosednje vasi in jo zasnubil. Tako je tudi bilo, \xc4\x8deprav nevesta Tomu ni bila v\xc5\xa1e\xc4\x8d. Toma se je kljub temu poro\xc4\x8dil s Franico, dobila sta otroka. Franica je k Kobalovim prinesla veliko doto. Primo\xc5\xbeeva Rezika pa se je poro\xc4\x8dila z Brenta\xc4\x8devim Janezom in po vasi so govorili, da je  najlep\xc5\xa1a nevesta dale\xc4\x8d naokrog.\n_START_SECTION_\nKalan\n_START_PARAGRAPH_\nFrance Kalan je bil reven \xc4\x8dlovek, toda za\xc5\xbeelel si je, da bi imel vedno veliko hrane. Hodil je po vasi in pri va\xc5\xa1\xc4\x8danih prosja\xc4\x8dil za hrano. Pisatelj nam tega \xc4\x8dloveka predstavi, kot po\xc5\xbere\xc5\xa1nega reve\xc5\xbea. Pisatelj je napisal dva primera, ko France ni mogel jesti. Prvi\xc4\x8d se je to zgodilo pri Fortunovih, ko je gospodinji v juho padlo kadilo. Drugi\xc4\x8d, ko ga je va\xc5\xa1ka mladina pretepla in je doma prosil za hrano, vendar preden jo je prinesel do ust je o\xc4\x8di zaprl za vedno.\n_START_SECTION_\nGrogov Matij\xc4\x8de\n_START_PARAGRAPH_\nBilo je v mladosti pisatelja, ko je skupaj z va\xc5\xa1kimi otroci pre\xc5\xbeel na vrtu in \xc4\x8dakal, da bo kaka hru\xc5\xa1ka padla na sosedov vrt. Na vrt g. Andreja si namre\xc4\x8d noben ni upal. Upal pa si je Grogov Matij\xc4\x8de. Napolnil si je \xc5\xbeepe, potem pa se ujel v pasti in se ni mogel premakniti. Po sadovnjaku pa se je \xc5\xbee sprehajal hlapec Luka, ki je v rokah vihtel bi\xc4\x8d. Pisatelj mu je br\xc5\xbe pomagal iz pasti, \xc5\xa1e preden ga je Luka udaril z bi\xc4\x8dem. Takrat sta postala prijatelja. A to prijateljstvo ni dolgo trajalo. Vsak fant se je namre\xc4\x8d boril, da bi stregel pri sveti bo\xc5\xbeji slu\xc5\xbebi (ministrant), prvi je bil Matij\xc4\x8de, pisatelj pa drugi. Ko sta bila dovolj stara, sta \xc5\xa1la v gosposko \xc5\xa1olo in ti so imeli gosposke obleke, katere so bile pogoj, da so smeli otroci na kor v cerkvi. Tam sta se oba zagledala v Manico \xc5\xa0etranovo. Tisto no\xc4\x8d je pisatelj v postelji premi\xc5\xa1ljeval, kako lepo bi bilo imeti Manico za \xc5\xbeeno, ko je spoznal, da to ni nemogo\xc4\x8de se je odlo\xc4\x8dil, da se bo z njo poro\xc4\x8dil. Med binko\xc5\xa1tnimi prazniki sta se Matij\xc4\x8de in pisatelj kopala v potoku. Matij\xc4\x8de je povedal pisatelju, da se \xc5\xbeeli poro\xc4\x8diti z Manico, pisatelj je bil jezen. Takrat se je zasli\xc5\xa1al zvon in vedela sta, da je nekdo umrl. Mimo je pri\xc5\xa1el Podpe\xc4\x8dar s kozami in povedal jima je, da je Manica mrtva in da zvonijo za njen pogreb. Takrat je Matij\xc4\x8du spodrsnilo in tudi on je umrl, \xc5\xa1e prej pa je povedal Ivanu, da se bo poro\xc4\x8dil z Manico in ne bo postal duhovnik.\n_START_SECTION_\nPosav\xc4\x8deva \xc4\x8de\xc5\xa1nja\n_START_PARAGRAPH_\nPosav\xc4\x8dev Jaka je bil vojak, ki se je imel namen poro\xc4\x8diti z Marjanico, vendar je bil prej vpoklican v vojsko. Pod \xc4\x8de\xc5\xa1njo na Posav\xc4\x8devem poslopju sta si z Marjanico izpovedovala ljubezen in tam je Jaka z veseljem posedal v senci. Marijanca mu je pri slovesu dala cveto\xc4\x8do \xc4\x8de\xc5\xa1njevo vejico in mu obljubila ve\xc4\x8dno zvestobo . Ko se je vrnil z vojske, je \xc5\xa1el na \xc4\x8de\xc5\xa1njo-\xc4\x8drnico zobat njene plodove. V dolu je sli\xc5\xa1al godce ki so \xc5\xbeivahno piskali na svoje pi\xc5\xa1\xc4\x8dali. Pomislil je kako se nekdo \xc5\xbeeni . Medtem ko je zobal, mu je  Jur\xc4\x8dkov Bla\xc5\xbee povedal, da se bo Marjanica tisti dan poro\xc4\x8dila in takrat je Jaka padel s \xc4\x8de\xc5\xa1nje in ohromel. Od tistega dneva ni nikoli ve\xc4\x8d legel pod \xc4\x8de\xc5\xa1njo-\xc4\x8drnico, nikoli ni zau\xc5\xbeil sadu, niti \xc5\xbeenske pogledal in ni mu bilo mar niti takrat, ko je divjal vihar in \xc4\x8de\xc5\xa1njo podrl.\n_START_SECTION_\n\xc5\xa0arev\xc4\x8deva sliva\n_START_PARAGRAPH_\n\xc5\xa0arev\xc4\x8deva Meta je po o\xc4\x8detu podedovala nekaj hrane in veliko kap. Bila je zelo bogata in priljubljena med ljudmi. Med letom je lenarila in denar zapravljala v gostilni v vasi. Denar je vsaki dan vzela sabo v gostilno ker je vsaki\xc4\x8d pla\xc4\x8dala ona. Ob velikem neurju je de\xc5\xbe podrl hi\xc5\xa1o in Meta je ponorela. Tisto no\xc4\x8d je hotela posekati slivo, da \xc5\xa1e nje ne bi vzeli. Vendar je med sekanjem sliva padla na njo in jo ubila. Denar je dobil njen brat Lojz ki je bil zelo reven takrat je bil sre\xc4\x8den ker je postal bogata\xc5\xa1.\n_START_SECTION_\nKo\xc4\x8darjev gospod\n_START_PARAGRAPH_\nKo\xc4\x8darjev gospod je bil gospod visoke dru\xc5\xbebe, ki je, ko je bil v vasi, stanoval pri Len\xc4\x8di. Ta si je domi\xc5\xa1ljala, da jo bo vzel za \xc5\xbeeno. Ko\xc4\x8darjev gospod se je vrnil v mesto. Tam se je sre\xc4\x8dal s prijatelji in se zgra\xc5\xbeal nad pismi, ki mu jih je Len\xc4\x8da po\xc5\xa1iljala. Nekega dne se je Ko\xc4\x8darjev gospod vrnil v vas s svojo \xc5\xbeeno in s tem strl srce Len\xc4\x8di. Ta se je \xc5\xa1e istega ve\xc4\x8dera utopila v reki, ki te\xc4\x8de pod mostom, na katerem se je prej dobivala s Ko\xc4\x8darjevim gospodom.'